CELEX: 62012CN0233
Language: lv
Date: 2012-05-14 00:00:00
Title: Lieta C-233/12: Lūgums sniegt prejudiciālu nolēmumu, ko 2012. gada 14. maijā iesniedza Tribunale di La Spezia (Itālija) — Simone Gardella/Istituto nazionale della previdenza sociale (INPS)

21.7.2012   
            
            
               LV
            
            
               Eiropas Savienības Oficiālais Vēstnesis
            
            
               C 217/11
            
         Lūgums sniegt prejudiciālu nolēmumu, ko 2012. gada 14. maijā iesniedza Tribunale di La Spezia (Itālija) — Simone Gardella/Istituto nazionale della previdenza sociale (INPS)
   
   (Lieta C-233/12)
   2012/C 217/22
   Tiesvedības valoda — itāļu
   
      Iesniedzējtiesa
   
   
      Tribunale di La Spezia
   
   
      Lietas dalībnieki pamata procesā
   
   
      Prasītājs: Simone Gardella
   
   
      Atbildētāja: Istituto nazionale della previdenza sociale (INPS)
   
   
      Prejudiciālie jautājumi
   
   
               1)
            
            
               Vai Līguma par Eiropas Savienības darbību (LESD) 20., 45., 48. un 145.-147. pants un Eiropas Savienības Pamattiesību hartas 15. pants ir jāinterpretē tādējādi, ka tie nepieļauj tādu valsts tiesisko regulējumu vai valsts administratīvo praksi, saskaņā ar kuru darba ņēmējam, kurš ir kādas dalībvalsts pilsonis, netiek atļauts pārskaitīt viņa izcelsmes valsts, kurā viņš iepriekš bijis apdrošināts, sociālā nodrošinājuma sistēmā veiktās pensijas iemaksas uz citas Eiropas Savienības dalībvalsts, kurā viņš strādā un ir apdrošināts, teritorijā izvietotas starptautiskas organizācijas pensiju shēmu?
            
         
               2)
            
            
               Vai — arī iepriekš norādīto apstākļu dēļ — tiesībām uz iemaksu pārskaitīšanu būtu jāpastāv arī tad, ja starp dalībvalsti, kuras pilsonis ir attiecīgais darba ņēmējs, vai starp tā sociālā nodrošinājuma iestādi, no vienas puses, un starptautisko organizāciju, no otras puses, nav noslēgts konkrēts nolīgums?